Cylletron

Cylletron er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
En middelsstor, avlang, blank, mørkbrun kortvinge. Kroppen er fint punktert. Pronotum er bredere enn langt, med rundede sider, grovt punktert. Dekkvingene er jevnbrede, dekker lite av den spoleformede bakkroppen.

Levevis 
Arten lever på bakken, gjerne på skogbunnen.

Utbredelse 
Slekten er utbredt i Skandinavia og det nordvestlige Russland. I Norge er den utbredt i Midt- og Nord-Norge, men mangler lengst i sør.

Systematisk oversikt / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Cylletron C.G. Thomson, 1859
 Cylletron nivale C.G. Thomson, 1859

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Punktøyekortvinger
Biller formelt beskrevet i 1859
Dyr formelt beskrevet av Carl Gustaf Thomson